Á Þorláksmessu mun skötuilminn leggja frá félagsheimilinu Þjórsárveri þar sem Ungmennafélagið Þjótandi ætlar að bjóða til sinnar árlegu skötuveislu . Borðhald hefst kl 12:00 og boðið verður uppá gæða skötu og saltfisk ásamt tilheyrandi meðlæti . Kaffi og konfekt innifalið í miðaverði að venju . Verðskráin er þessi : Fullorðnir 2.500 kr . Börn 6 - 12 ára 500 kr . Yngri börn fá frítt . Veislan er ein stærsta fjáröflunarsamkoma félagsins og er fólk hvatt til að mæta og styðja þannig við starfið . Best er að hafa með sér reiðufé þar sem posinn er oftast hægvirkur þennan dag .